"Kieku n-nanna tiegħi li kienet tgħix Lixandra kieku bla dubju li kienet issejħilha Gigì" tibda biex tgħid Ira Losco f'din l-intervista ma' newsbook.com.mt għal Jum l-Omm, fejn tispjega wkoll kif intagħżel dan l-isem. "Jien dejjem xtaqt li lit-tifla nagħtiha isem qasir u playful. Kien jogħġobni ħafna l-isem ta' Ava imma kontx ċerta mill-pronunċja mingħand ċertu nies. Gigi huwa isem sabiħ ħafna," tkompli biex tgħidilna. Ira tqis li hi u żewġha Sean Gravina kienu ffortunati għax meta twieldet Gigi fi żmien il-pandemija kienu bdew jitneħħew bosta restrizzjonijiet u l-irġiel bdew jitħallew jidħlu fid-delivery suites. Madanakollu Ira kellha ftit biżgħat meta waslet biex tixtri t-tieni wild tagħha għax beżgħat li kieku qabditha l-Covid kien se jkollha tkun mifruda mit-tarbija fl-ewwel ġranet tat-twelid tagħha. Ira kienet emozzjonata meta laqqgħet għall-ewwel darba lil Gigi ma' Harry, l-ewwel wild tagħha. Tgħidilna li Gigi tikser għonqha biex tara fejn Harry jkun meta jkun fl-istess kamra. Mumenti memorabbli Ira tgħid ukoll li Harry iħobb ikanta u mument memorabbli huwa meta kienu jkunu qed jaraw X Factor u kien ikun qed jaraha fuq it-televiżjoni. Tgħidilna wkoll li ta' età iżgħar ommha kienet turih il-vidjows mużikali ta' Ira u minn dejjem kien jinteressa ruħu filwaqt li tiżvela wkoll li Harry ħobb il-kant ukoll. Dwar Gigi, Ira tgħidilna li kull ħaġa ġdida li ċ-ċkejkna tagħmel, huwa mument memorabbli għaliha. Ira b'messaġġ lil ommha Margaret Apparti li Ira qed tiċċelebra Jum l-Omm, ommha Margaret ukoll qed tiċċelebra dan il-jum kemm bħala omm kif ukoll bħala nanna ta' tlieta. "Lil Mamà ngħidilha grazzi ta' dak kollu li tagħmel miegħi u ma' ħuti. Li ma kienx għaliha ma kontx nagħmel nofs l-affarijiet li għamilt," tgħid Ira hekk kif tispjega li kienet ommha li għallmitha tirrispetta lil ħaddieħor u biex tgħożż dak li kellha żmien ilu, fil-bidu tal-karriera tagħha. Ira f'Jum l-Omm U llum f'Jum l-Omm, x'inhuma l-pjanijiet ta' Ira? "Probabbilment li niekol ikla tajba u li nqatta' ftit ħin ta' kwalità ma' Sean u mat-tfal. Segwi l-intervista sħiħa hawn taħt: Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60977399a0ccd_rand.td-a-rec-img{text-align:left}.td_uid_3_60977399a0ccd_rand.td-a-rec-img img{margin:0 auto 0 0}